open-index/open-wikipedia-markdown huggingface dataset:
तोबा झील

[thumb|right|अंतरिक्ष से ली गई तोबा झील और उसमे स्थित [समोसिर नामक द्वीप की फ़ोटो]]
**तोबा झील** इण्डोनेशिया के द्वीप सुमात्रा के उत्तर-मध्य में स्थित एक झील और एक महाज्वालामुखी है। यह झील १०० कि॰मी॰ लम्बी और ३० कि॰मी॰ चौड़ी है और इसकी अधिकतम गहराई ५०० मीटर है। तोबा झील इण्डोनेशिया की सबसे बड़ी झील है और विश्व की सबसे बड़ी ज्वालामुखीय झील भी है। ज्वालामुखीय झीलें वह झीलें होती हैं जो किसी जीवित या मृत ज्वालामुखी के मुंह में पानी भर जाने से बन जाती हैं। यह माना जाता है कि आज से क़रीब ६९,००० से लेकर ७७,००० साल पहले इस ज्वालामुखी में विश्व का सबसे बड़ा ज्वालामुखीय विस्फोट हुआ।

यह अनुमान लगाया जाता है के इस विस्फोट के कारण विश्व में उस समय मौजूद अधिकतर मनुष्य मारे गए थे और मनुष्यजाति हमेशा के लिए नष्ट होने के बहुत क़रीब आ पहुंची थी। हिंद उपमहाद्वीप के पूरे क्षेत्र को इस विस्फोट से अत्यंत हानि हुई जिसमे इस क्षेत्र के सारे जंगल नष्ट हो गये। इस पूरे इलाक़े पर राख की मोटी परत फैल गयी जो आज भी सारे भारत और पाकिस्तान में ज़मीन के नीचे पायी जाती है।

तोबा झील के किनारे बताक लोग रहते हैं जो मलय लोगों से नृजातीय रूप से अलग हैं। यहाँ तक पहुँचने के लिये मेदान सबसे नज़दीकी हवाई अड्डा है और सियांतर सबसे नज़दीकी रेलवे स्टेशन।

## इन्हें भी देखें
* ज्वालामुखी
* ज्वालामुखीय झील

## सन्दर्भ


श्रेणी:इण्डोनेशिया की झीलें
श्रेणी:ज्वालामुखी
श्रेणी:हिन्दी विकि डीवीडी परियोजना
श्रेणी:इण्डोनेशिया
श्रेणी:क्रेटर झीलें
श्रेणी:उत्तर सुमात्रा
ज्वालामुखीय झील

thumb|क्रेटर लेक अमेरिका में स्थित एक ज्वालामुखीय झील है। यह उसका अंतरिक्ष से देखा गया एक दृश्य है।
**ज्वालामुखीय झील** ऐसी झील को कहा जाता है जो किसी ज्वालामुखी के मुख में पानी भर जाने से बन जाती हो। ज्वालामुखीय झीलें जीवित या मृत ज्वालामुखी दोनों में बन सकती हैं। आम तौर से इनमे पानी वर्षा या हिमपात से भर जाता है। यदि किसी जीवित ज्वालामुखी में झील बनी हो और वह ज्वालामुखी फटना शुरू हो जाये, तो ऐसी झीलें तेज़ी से उबल कर ख़ाली हो जातीं हैं। इण्डोनेशिया में स्थित तोबा झील विश्व की सबसे बड़ी ज्वालामुखीय झील है।

## आकार और द्वीप
क्योंकि ज्वालामुखीय झीलें ज्वालामुखियों के शिखर पर उनके मुंह में बनती है इसलिए इन झीलों का आकार आम तौर पर गोल होता है। जब ज्वालामुखी फटना बंद हो जाता है तो मुंह में लावा जमकर एक पत्थर की सतह बना देता है। यही सतह ज्वालामुखीय झील का नीचे का फ़र्श होती है। अगर लावा उबड़-खाबड़ रूप से जम गया हो, तो वह कुछ पहाड़ियां-सी भी बना देता है, जो की कभी-कभी झील के पानी से भर जाने पर झील में छोटे द्वीपों का रूप धारण कर लेतीं हैं। अगर ज्वालामुखी शांत रहे तो समय के साथ साथ इन द्वीपों पर घास, पौधे या पेड़ भी कभी-कभी जड़ पकड़ लेतें हैं।

## पानी का रंग-रूप
ज्वालामुखीय झीलें अक्सर ऊँचाई पर होती हैं और उनके इर्द-गिर्द का क्षेत्र ज्वालामुखी के पुराने विस्फोटों के कारण साफ़ हो चुका होता है। इसलिए, अगर ज्वालामुखी मृत हो (या जीवित होते हुए भी लम्बे समय के लिए शांत रहा हो) इन झीलों का पानी अक्सर बहुत साफ़ और नीला नज़र आता है। अमेरिका के आरेगोन राज्य में स्थित क्रेटर लेक अपने साफ़ और नीले पानी के लिए विश्व-भर में मशहूर है। लेकिन अगर ज्वालामुखी से अभी भी गैस निकल रही हो, तो उस विषैली गैस के बुलबुले लगातार इस झील में उठते रहते हैं, जिस से एक तो पानी का रंग गाढ़ा (हरा, भूरा या काला-सा) हो जाता है और दूसरा गैस के मिलने से पानी में कुछ मात्रा में अम्ल (यानि तेज़ाब) भी बन जाता है।

## इन्हें भी देखें
* तोबा झील
* ज्वालामुखी

श्रेणी:हिन्दी विकि डीवीडी परियोजना
सिंधिया कन्या विद्यालय, ग्वालियर

**सिंधिया कन्या विद्यालय** भारतीय राज्य मध्य प्रदेश के ग्वालियर में लड़कियों के लिए एक आवासीय विद्यालय है। इसकी स्थापना सन् 1956 में तत्कालीन राजमाता विजयराजे सिंधिया द्वारा हुई थी एवं तत्कालीन राष्ट्रपति राजेन्द्र प्रसाद ने इसका उद्घाटन किया था। यह देश के कुछ महँगे आवासीय विद्यालयों में गिना जाता है। वर्ष 2016 में बोर्डिंग स्कूलों की एक रैंकिंग में यह लड़कियों के स्कूल में तीसरे स्थान पर था।

प्रतिवर्ष विद्यालय में 3 अक्टूबर को विद्यालय का स्थापना दिवस मनाया जाता है; 2016 में स्थापना के 60 वर्ष पूरे होने के अवसर पर तत्कालीन राष्ट्रपति श्री प्रणब मुखर्जी भी समारोह में शामिल हुए थे; स्थापना दिवस पर समारोह में विभिन्न खेलकूद प्रतियोगिताओं का भी आयोजन किया जाता है।

2022 के स्वच्छ सर्वेक्षण में इसे ग्वालियर की सबसे स्वच्छ पाठशाला के रूप में चिह्नित किया जा चुका है।

## सन्दर्भ

## बाहरी कड़ियाँ
* आधिकारिक वेबसाइट

श्रेणी:विद्यालय
श्रेणी:ग्वालियर
श्रेणी:शिक्षा
राजेन्द्र बाला घोष

**राजेन्द्र बाला घोष** (1882 -1951) हिंदी-नवजागरण की पहली छापामार लेखिका थीं। उन्होंने अपने आक्रामक लेखन द्वारा पुरुष-सत्तात्मक समाज की चूलें ढीली कर दीं। वे छद्माचार्यों द्वारा आरोपित चारित्रिक लांछनों से न टूटीं और न घबराईं बल्कि नये तेवर के साथ नारी-मुक्ति की लड़ाई जारी रखी। नतीजतन-स्त्री-स्वतंत्रता की बहाली के लिए उनका लेखकीय अभियान फेमिनिस्ट आन्दोलन का प्रथम अध्याय साबित हुआ। वे ' **बंग महिला** ' के छद्मनाम से लिखतीं थीं।

## जीवन परिचय
राजेन्द्र बाला घोष का जन्म 1882 में वाराणसी में हुआ था। आपके पिता का नाम रामप्रसन्न घोष तथा माताजी का नाम नीदरवासिनी घोष था। उनका परिवार वाराणसी का एक प्रतिष्ठित बंगाली परिवार था। आपके पूर्वज बंगाल से आकर वाराणसी में बस गए थे। बचपन में उन्हें 'रानी' और 'चारुबाला' के नाम से पुकारा जाता था। उनप्रारम्भिक शिक्षा अपनी माताजी के संरक्षण में हुई। आपका विवाह पूर्णचन्द्र देव के साथ हुआ था।

आप एक साहित्यिक रुचि वाली महिला थीं। 1904 से 1917 तक बंग महिला की रचनाएँ विभिन्न प्रतिष्ठित पत्रिकाओं में प्रकाशित होती रहीं। इसी बीच अपने दो बच्चों के असमय निधन और 1916 में पति के देहान्त से वे बुरी तरह टूट गईं। इन आघातों के कारण आपकी वाणी मौन हो गई और सृजन भी बन्द हो गया। 24 फरवरी 1951 को मिरजापुर में आपका देहान्त हो गया। 

हिन्दी कहानीकारों में बंग महिला का नाम आदर से लिया जाता है। मूलतः हिन्दीभाषी न होते हुए भी आपको हिन्दी से अनन्य अनुराग था। आप बंगला में 'प्रवासिनी' के नाम से लिखती थीं। इनकी प्रमुख कहानी दुलाईवाली है जो 1907 में सरस्वती पत्रिका में प्रकाशित हुई थी। हिन्दी की पहली कहानी कौन सी है, इस विषय में मतभेद है। लेकिन 'पहली हिन्दी कहानी' कही जाने वाली कहानियों में से एक बंग महिला की 'दुलाई वाली' भी है।

बंग महिला हिंदी-कहानी लेखन की विचारधारा-सम्पन्न आदि महिला हैं। उन्हीं की बनाई जमीन पर प्रेमचन्द जैसे कहानीकार खड़े हुए। हिंदी कहानियों के लिए नया वस्तु-विधान करने, रचना-प्रक्रिया को अभिनव मोड़ देने और भाषा को समूची प्राण-सत्ता के सा‍थ संचलित करने में बंग महिला का कोई जोड़ नहीं।

नारियों को रूढ़ तथा जड़ परम्पराओं के शिकंजे में कसने वाली शास्त्रीय व्यवस्थाओ को नकारती हुई बंग महिला ने स्त्री-शिक्षा का नया माहौल बनाया। उन्होंने नारियों के लिए स्वेच्छया पति का चुनाव करने, तलाक देने और यहाँ तक कि ‘पत्यन्तर’ करने के अधिकार की माँगें पुरजोर कीं। उनके लेखन में नया युग नई करवटें लेने लगा। बंग महिला के जीवन और कृतित्व में समकालीन नारी-लेखन के तमाम-तमाम मुद्दे अन्तर्भूत हैं।

वे हिंदी के पुरोधा समीक्षकों की लामबंदी का शिकार हो गई थीं। एक अदना, विधवा बंगाली स्त्री पुरुष-लेखकों का सरताज नहीं हो सकती थी। उन्हें आठ-नौ दशकों तक गुमनाम कर दिया गया।

## कृतियाँ
* चंद्रदेव से मेरी बातें 1904
* कुंभ में छोटी बहु1906
* दुलाईवाली 1907
* भाई-बहन (1908)
* दलिया 1909

## बाहरी कड़ियाँ
* बंग महिला : नारी मुक्ति का संघर्ष (गूगल पुस्तक ; लेखक - भावदेव पाण्डेय)

श्रेणी:हिन्दी लेखक
श्रेणी:स्त्री लेखिकाएँ
गेटे संस्थान

right|thumb|200px|गेटे संस्थान का प्रतीक चिह्न
[right|thumb|300px|स्थित गेटे संस्थान का मुख्यालय ([म्यूनिख|म्युनिख में)]]
**गेटे संस्थान** (Goethe-Institut (GI)) जर्मनी की लाभनिरपेक्ष सांस्कृतिक संस्था है जो पूरे विश्व में जर्मन भाषा के प्रचार-प्रसार में संलग्न है। 

यह संस्था जर्मनी की संस्कृति, समाज और राजनीति से सम्बन्धित सूचना प्रसारित करती है। इसके लिए फिल्मों, संगीत, रंगमंच और साहित्य आदि का आदान-प्रदान किया जाता है। 

## इन्हें भी देखें
* योहान वुल्फगांग फान गेटे (Johann Wolfgang von Goethe)
* अकादमी फ्रंसेज
* ब्रिटिश काउंसिल

## बाहरी कड़ियाँ
* Official Goethe-Institut web site (in German and English)
** List of locations from the Goethe-Institut web site (in German and English)
** Learning German with the Goethe-Institut
** Learning German in Germany – German courses and exams - Goethe-Institut in Germany
* TestDaF homepage
* गेटे संस्थान, भारत

श्रेणी:सांस्कृतिक संस्थान
श्रेणी:जर्मनी
श्रेणी:जर्मन भाषा
टनकपुर, श्री पूर्णागिरी टनकपुर तहसील

**पूर्णागिरि तहसील**  भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले में एक तहसील है। वर्ष 2011 की जनगणना अनुसार यहाँ की कुल जनसंख्या 73,143 थी और औसत लिंगानुपात 934 तथा शिशु लिंगानुपात 853 था। यहाँ की साक्षरता दर 80.71% थी।

तहसील का मुख्यालय टनकपुर नामक कस्बा है जिसकी जनसंख्या 17,626 है और इसके अलावा एक अन्य जनगणना नगर बनबासा है जिसकी जनसंख्या 7,990 है। इन दो नगरीय क्षेत्रों के अलावा इस तहसील में कुल 70 गाँव हैं।

इसका नामकरण इसी तहसील में अन्नपूर्णा शिखर पर मौजूद एक हिंदू मंदिर पूर्णागिरी के नाम पर रखा गया है जो देवी का मंदिर है।

## इन्हें भी देखें
* उत्तराखण्ड के जिले
* उत्तराखण्ड के नगर
* कुमाऊँ मण्डल
* गढ़वाल मण्डल

## सन्दर्भ

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

श्रेणी:चम्पावत जिला
दहेली-गुराड०-३, सतपुली तहसील

**दहेली-गुराड०-३, सतपुली तहसील** परगना चौन्दकोट एकेश्वर ब्लोक में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है। 
यह गाँव रीठाखाल कस्बे से 100 मीटर पूर्व में स्थित है इसकी अक्षांशिय व् देशांतरिय स्तिथि कर्मश:29.8713 व् 78.6786 है।
इस गाँव के पूर्व में हलूणी पश्चिम में रीठाखाल उत्तर में बिन्जोली एवं दक्षिण में कुर्ख्याल है।
[thumb|200px|right|[उत्तराखण्ड के जिले]]

## इन्हें भी देखें
* उत्तराखण्ड के जिले
* उत्तराखण्ड के नगर
* कुमाऊँ मण्डल
* गढ़वाल मण्डल

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
* उत्तरा कृषि प्रभा

दहेली-गुराड०-३, सतपुली तहसील
दहेली-गुराड०-३, सतपुली तहसील
मलेती तल्ली-म०ब०-३, सतपुली तहसील

**मलेती तल्ली** उत्तराखण्ड राज्य के पौड़ी गढ़वाल जिले की सतपुली तहसील में स्थित एक गाँव है। यह गाँव भारत के उत्तराखण्ड राज्य के गढ़वाल मण्डल के अन्तर्गत आता है। मलेती तल्ली की भौगोलिक स्थिति और जलवायु इसे एक शांत और प्राकृतिक वातावरण प्रदान करती है। गाँव की अर्थव्यवस्था मुख्य रूप से कृषि और पशुपालन पर आधारित है, जैसे कि अधिकांश उत्तराखण्ड के ग्रामीण क्षेत्रों में होता है। 
[thumb|200px|right|[उत्तराखण्ड के जिले]]

## इन्हें भी देखें
* उत्तराखण्ड के जिले
* उत्तराखण्ड के नगर
* कुमाऊँ मण्डल
* गढ़वाल मण्डल

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
* उत्तरा कृषि प्रभा

तल्ली-म०ब०-३, मलेती, सतपुली तहसील
तल्ली-म०ब०-३, मलेती, सतपुली तहसील
सिन्दूड़ी

**सिन्दूड़ी** (Sinduri) भारत के उत्तराखण्ड राज्य के पौड़ी गढ़वाल ज़िले में स्थित एक गाँव है।

## इन्हें भी देखें
* पौड़ी गढ़वाल ज़िला

## सन्दर्भ

श्रेणी:उत्तराखण्ड के गाँव
श्रेणी:पौड़ी गढ़वाल ज़िला
श्रेणी:पौड़ी गढ़वाल ज़िले के गाँव
कफलेख-चौथान-२, थलीसैंण तहसील

**कफलेख-चौथान-२, थलीसैंण तहसील** में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है। 20वीं सदी में यह एक बड़ा गांव हुआ करता था,धीरे धीरे लोग दूसरे गांवो जैसे देवराडी सुंदरगांव जाकर बस गए 2021 की जनगणना के अनुसार कफलेख में कुल 16 परिवार ही हैं , काफलेख के नाम अपनी वन पंचायत (कफलेख देवराडी ) है!
[thumb|200px|right|[उत्तराखण्ड के जिले]]

## इन्हें भी देखें
* उत्तराखण्ड के जिले
* उत्तराखण्ड के नगर
* कुमाऊँ मण्डल
* गढ़वाल मण्डल

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
* उत्तरा कृषि प्रभा

कफलेख-चौथान-२, थलीसैंण तहसील
कफलेख-चौथान-२, थलीसैंण तहसील
डडोली मल्ली-चौथान-१, थलीसैंण तहसील

**डडोली मल्ली-चौथान-१, थलीसैंण तहसील** में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है। जो प्रक्रति की देंन है यहाँ पर 12 महीने ठण्ड ज्यादा रहती है और यहाँ का मौसम बहुत सुन्दर रहता है। यहाँ माता भागवती का बहुत पुराना एबम बहुत सुन्दर मंदिर भी जिसको देखने के लिए लोग दूर दूर से आते है अपनी इच्छा लेकर जिसको माँ पूरा करती है ।साथ ही यहाँ से विन्देस्वर देवता का मंदिर भी नाजदिक् है। यहाँ के मुख्य समाज सेवक संदीप कुमार या/ओ नंदी राम है जो समाज के लिए मुख्य कार्यरत है। 
[thumb|200px|right|[उत्तराखण्ड के जिले]]

## इन्हें भी देखें
* उत्तराखण्ड के जिले
* उत्तराखण्ड के नगर
* कुमाऊँ मण्डल
* गढ़वाल मण्डल

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
* उत्तरा कृषि प्रभा

मल्ली-चौथान-१, डडोली, थलीसैंण तहसील
मल्ली-चौथान-१, डडोली, थलीसैंण तहसील
बमराडी सावली-५, थलीसैंण तहसील

कुनबी पटेल की राखी पर्व का इतिहास 

सैकड़ो वर्ष पूर्व हमारे पूर्वज राना कालमिनजी का गुजरात के ठटानगर नीमड़ी पर राज कर रहे थे,

तब उस समय के बादशाह शहाबुद्दीन गौरी ने गुजरात देश का दौरा किया ओर राना कालमिननी की लड़की फुलकुवर बाई की सुंदरता और शौर्य के बारे में सुना और राजा के पास संदेश भिजवाया की आपकी लड़की की मुझसे शादी करो या युद्ध करो तब राजा ने अपने सगे संबंधियों से चर्चा कर निर्णय लिया कि हम युद्ध करेंगे चाहे जो भी हो, ओर वापिस संदेश भिजवाया की तुम जात के मुसलमान, ओर सूर्यवंशी राजपूत हम हमारी बेटी तो क्या उसकी दासी से आपकी शादी नही करेंगे

तब बादशाह ने ठठानगर नीमड़ी शहर पर अपनी फ़ौन के साथ चढ़ाई कर दी, युद्ध आठ दिन तक चला राजा कालमिननी शहीद हो गए, उनके साथ ही उनके भाई बन्धु भी शहीद हो गए

परिवार में कोई मार्गदर्शक नही होने के कारण फुलकुवर बाई ने अपने हाथ मे युद्ध की बागडोर ली और -ढ़ता पूर्वक लड़ी जब चारो ओर से घिर जाने के कारण श्रावण सुदी पूर्णिमा के दिन हमारी फुलकुवर बाई के आत्मघात कर लिया

उस दिन से हमारी यानी कुनबी पटेल समाज की राखी ओटण हो गई उस दिन से हम एक दिन पूर्व यानी श्रावण सुदी चौदस के दिन से हम राखी (रक्षाबंधन) का त्योहार मनाते है हिदुत्व की रक्षा करने के लिए अपने

प्राणों की आहुति देने वाले हमारे समस्त

पूर्वजो को कोटि कोटि नमन

## इन्हें भी देखें
* गुजरात का इतिहास 
* कुनबी समाज का इतिहास
*
*

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
* उत्तरा कृषि प्रभा

सावली-५, बमराडी, थलीसैंण तहसील
सावली-५, बमराडी, थलीसैंण तहसील
पिलखेरा-मवालस्यूं-१, चौबटाखाल तहसील

**पिलखेरा-मवालस्यूं-१, चौबटाखाल तहसील** में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है। 

## इतिहास
हिंदू धर्मग्रंथों में धू थू के रूप में ऋषि मुनितितगु तपोभूमि का वर्णन है। दुगु 52 गधय चगुली के तहत थाई राजौतागेटु की कहानी का ऐतिहासिक वर्णन लिपि अजय पलाया की अगुवाई में पलिषा जुगु गढ़वाल ने देश पर शासन किया। नेपाली एकीकरण अभियान नेपाली के तहत स्थापित किया गया था। अंग्रेजों का बेडरोल बड़े प्रभाव वाला समय था। भारत के उत्तर प्रदेश में अंग्रेजों का शासन था। LIPA की स्थापना 9 नवंबर, 2000 को कुमाऊं, उत्तराखंड राज्य में की गई थी। 

## भूगोल व जलवायु
उत्तराखंड, भारत के राज्य में गढ़वाल मंडल, पौड़ी जिला, चौबट्टाखाल तहसील।। ग्रेगोरियन कैलेंडर मार्च के मध्य में है। बारिश का मौसम अगस्त के मध्य तक रहता है। नवंबर जनवरी का सबसे ठंडा महीना होता है।

## संस्कृति
हिंदू पौराणिक कथाओं के और हिंदू उपमहाद्वीप के हिंदू पौराणिक कथाओं और हिंदू धर्म के हिंदू पौराणिक कथाओं और हिंदू पौराणिक कथाओं की संस्कृति।

## संदर्भ
[thumb|200px|right|[उत्तराखण्ड के जिले]]

## इन्हें भी देखें
* उत्तराखण्ड के जिले
* उत्तराखण्ड के नगर
* कुमाऊँ मण्डल
* गढ़वाल मण्डल

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
* उत्तरा कृषि प्रभा

पिलखेरा-मवालस्यूं-१, चौबटाखाल तहसील
पिलखेरा-मवालस्यूं-१, चौबटाखाल तहसील
माणा, भारत

**माणा** (Mana) भारत के उत्तराखण्ड राज्य के चमोली ज़िले में स्थित एक गाँव है। यह तिब्बत की सीमा पर स्थित माना दर्रा से पहले भारत का प्रथम ग्राम है। राष्ट्रीय राजमार्ग ७ यहाँ से गुज़रता है। तिब्बत की सीमा यहाँ से २६ किमी दूर है। अलकनंदा नदी और सरस्वति नदी का संगम यहाँ स्थित है।

## इन्हें भी देखें
* चमोली ज़िला
* माना दर्रा

=पर्यटन स्थल=
*व्यास पोथी : व्यास पोथी नामक स्थान बद्रीनाथ से 3 क‌िलोमीटर की दूरी पर उत्तराखंड के माणा गांव में स्थित है। यहां महाभारत के रचनाकार महर्षि वेद व्यासजी की गुफा है। इसके समीप ही गणेश गुफा है, मान्यता है की इसी गुफा में व्यासजी ने महाभारत को मौखिक रूप दिया था और गणेशजी ने उसे लिखा था।
 
माना जाता है की उत्तराखंड में अवस्थित पांडुकेश्वर तीर्थ में अपनी इच्छा से राज्य त्याग करने के बाद महाराज पांडु अपनी रानियों कुंती और मादरी संग निवास करते थे। इसी स्थान पर पांचों पांडवों का जन्म हुआ था।
किमाणा, जोशीमठ तहसील

[thumb|200px|right|[उत्तराखण्ड के जिले]]
**किमाणा**, भारत के उत्तराखण्ड राज्य के अन्तर्गत गढ़वाल मण्डल के चमोली जिले के जोशीमठ तहसील का एक गाँव है। प्रसिद्ध है कि सतोपंथ जाते समय पांडवों ने यहाँ प्रवास किया था। किमाणा में पाण्डु खेत व पाण्डु धार भी हैं। प्रस्तुत भवन के बारे में मान्यता है कि पांडवों ने इस भवन का निर्माण किया था और स्वर्गारोहण पूर्व यहाँ टिके थे।  मान्यता है कि पांडवों ने यहीं अपने अस्त्र-शास्त्र छोड़े थे।

भवन निर्माण की शैली विशेष है व ऐसी  शैली गढ़वाल, जौनसार में नहीं मिलती।  भवन कोटि बनाल शैली का है व सत्तर प्रतिशत काष्ठ व ३० प्रतिशत पाषाण उपयोग किया गया है।  भवन निर्माण में देवदारु लगने से भवन कई  पुराण है।

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
* किमाणा (चमोली के पाण्डव भवन में काष्ठकला) 

किमाणा, जोशीमठ तहसील
किमाणा, जोशीमठ तहसील
प्राणमती, घाट तहसील

**प्राणमती, घाट तहसील** में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
[thumb|200px|right|[उत्तराखण्ड के जिले]]

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

प्राणमती गाँव भारत के उत्तराखंड राज्य के चमोली जिले के नंदानगर ब्लॉक का सबसे दूरस्थ गाँव है जहाँ की अभी सड़क भी नही है । यह गाँव सुंदरता की दृष्टि से अत्यंत सुंदर गाँव है जहाँ से की अनेक सारी पर्वतमालायें दिखाई देती हैं जैसे नंदादवी पर्वत, त्रिसूली , चौखंबा और अनेक सारे पर्वत दिखते हैं। प्राणमती गाँव से लगभग 800 मीटर की दूरी पर बसा एक तालाब और मैदान है जो की मृगताल के नाम से जाना जाता है यहाँ लोगो के गाय , भैस, बकरी, खाच्चर, घोड़े आदि रहते हैं और कहें तो मृगताल किसी बुग्याल से कम नही है और यहाँ से अनेक सारे बुग्याल भी दिखाई देते हैं जैसे रूपकुंड, बेदनी, आली, मेंडफाड़ा, आदि कई बुग्याल यहाँ से दिखते हैं और यहाँ अनेक सारे टूरिस्ट भी ट्रैकिंग के लिए आते हैं। और बात करें यहाँ के लोगो के रहन-सहन और आजीविका की तो इस गाँव में अभी तक सड़क नहीं है सड़क यहाँ से 7-8 km दूर हैं जो की यहाँ के लोगो की एक दयनीय स्थिति है । यहाँ के लोग अत्यंत भोले-भाले  होते हैं और अपने खेतो से और अपनी मजदूरी करके ही अपना जीवन व्यापन करते हैं। बात करें शिक्षा की तो यहाँ विद्यालय सिर्फ 8वीं कक्षा तक ही है बाकी आगे की शिक्षा प्राप्त करने के लिए विधार्थियों को गाँव से बाहर जाना पड़ता है  या 9 से लेकर 12 तक 7-8 km दूर रोज पैदल चलकर यहाँ के बच्चे अपनी शिक्षा ग्रहण करते हैं और यहाँ हॉस्पिटल की सुविधा भी उपलब्द नही है किसी व्यक्ति की तबियत खराब हो जाने पर सरकारी स्वस्थ्य केंद्र नंदानगर ले जाना पड़ता है जो की प्राणमती गाँव से लगभग 22-23 km दूर है..... 
प्राणमती, घाट तहसील
प्राणमती, घाट तहसील
लोडा, थराली तहसील

**लोडा** भारतीय राज्य उत्तराखण्ड के गढ़वाल मण्डल के चमोली जिले की थराली तहसील में स्थित एक गाँव है। 
## जनसांख्यिकी
भारत की सन् 2011 की जनगणना के अनुसार गाँव की कुल जनसंख्या 175 है।

## सन्दर्भ

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
लोडा, थराली तहसील
लोडा, थराली तहसील
कासुवा, गैरसैण तहसील

**कासुवा, गैरसैण तहसील** में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। आदिबद्री से 19 किमी दूर है।यहां से नंदा देवी राज जात की यात्रा का शुभारंभ भी यहीं से होता है। इस गावँ का नाम कंसुवा इसलिये पडा क्युंकि चांद्पुर के राजा का छोटा भाई इस गावँ में रहता था ।गडवाली में छोटे भाई को कण्सा बोला जाता हे। इसलिये इस गावँ का नाम कंसुवा पडा।
[thumb|200px|right|[उत्तराखण्ड के जिले]]

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

कासुवा, गैरसैण तहसील
कासुवा, गैरसैण तहसील
गडोली, गैरसैण तहसील

**गडोली, गैरसैण तहसील** में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
"यहां की कुल जनसंख्या  (2011 की जनगणना के अनुसार ) 231 है । यह गांव गैरसैण से महज 2.5 km दूर है । और उसी रोड से सटा हुआ है जिस रोड पर गैरसैण स्थित है यानि नेशनल हाईवे 87 पर.

गांव उत्तराखण्ड के बिल्कुल बीच का गांव है यहां से गैरसैण के बहुत अच्छे नजारे दिखाई देते हैं । यह गाव NH 87 से सीधे जुडा हुआ है । 
गांव के ठीक ऊपर वाला गांव " धारगैड" है और ठीक बगल वाला गांव "सौनियाणा" है ।
प्राकृतिक तौर पर यह साल भर हरा-भरा रहता है । यहां के खेतों मैं सालभर अलग-अलग तरह की खेती होती है । खेती में बैलों का प्रयोग होता है । जंगल भी नजदीक ही है गांव से ।
स्वच्छता की दृष्टि से देखा जाये तो गांव को 10 में से 8 अंक तो मिलने ही चाहिए । 
गांव मैं हर घर में शौचालय है कुछ सरकार द्वारा बनाए गये हैं और कुछ लोगों ने खुद बनाए हैं ! 
गांव में लगभग हर तीसरे घर में गाय- भैंस देखने को मिलते हैं। गांव मैं पालतू जानवरों में , कुतता ,  बिल्ली   बकरी  ,मुर्गा- मुर्गी  आम तौर पर देखे जाते हैं । गांव में अब पुराने प्रकार के मकान बहुत कम बचे हुवे हैं ज्यादातर गांव के लोग पुराने मकानों की जगह पर नये मकान बनवाने के लिए ऐसा करते हैं । आस्था से भरपूर है गडोली गांव , गांव में वैसे तो बहुत से मंदिर है छोटे-छोटे लेकिन मुख्य मंदिर है " लाटू- देवता" का । फल की दृष्टि से " गांव में " अमरूद, नाशपति , माल्टा (संतरा), मौसमी, अखरोट , आडू, पपीता, आम , किम्पू, इत्यादि होते हैं।
      

[thumb|200px|right|[उत्तराखण्ड के जिले]]

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

गडोली, गैरसैण तहसील
गडोली, गैरसैण तहसील
ग्वालदम स्टेट

**ग्वालदम स्टेट** (Gwaldam State), जो केवल **ग्वालदम** (Gwaldam) भी कहलाता है, भारत के उत्तराखण्ड राज्य के चमोली ज़िले की थराली तहसील में स्थित एक गाँव है।

## इन्हें भी देखें
* चमोली ज़िला

## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

## सन्दर्भ

श्रेणी:उत्तराखण्ड के गाँव
श्रेणी:चमोली जिला
श्रेणी:चमोली ज़िले के गाँव
कुलसारी

**कुलसारी** (कुलसैर) भारत के उत्तराखण्ड राज्य के चमोली ज़िले में स्थित एक गाँव है जो कि मां नंदा देवी राजजात का मुख्य पड़ाव है।

## इन्हें भी देखें
* चमोली ज़िला

## सन्दर्भ

श्रेणी:उत्तराखण्ड के गाँव
श्रेणी:चमोली जिला
श्रेणी:चमोली ज़िले के गाँव
श्रेणी:उत्तराखण्ड में पर्यटन आकर्षण
किमोठा, पोखरी तहसील

**किमोठा, पोखरी तहसील** में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
[thumb|200px|right|[उत्तराखण्ड के जिले]]
वर्ष 1802 में जब गोर्खाओं ने गढ़वाल पर आक्रमण किया, तो गोर्खा राजा भी किमोठियों की विद्वता से बेहद प्रभावित हुआ और गांव को ताम्रपत्र दिया, जो आज भी सुरक्षित है। ब्रिटिश काल में गढ़वाल रेजीमेंट सेंटर के सिविल गुरुकी उपाधि भी हासिल थी। आज की बात करें, तो सरकार ने संस्कृत के प्रति गांववालों का लगाव देखते हुए इसे संस्कृत ग्राम घोषित किया है। 1880 में स्थापित किया था संस्कृत विद्यालय गोपेश्वर: किमोठा गांव में वर्ष 1880 में विद्यानंद सरस्वती ने संस्कृत विद्यालय की स्थापना की थी। तब से यह विद्यालय संचालित हो रहा है। विद्यालय उत्तर मध्यमा (कक्षा बारहवीं) तक का है।
राज्य सरकार ने 24 जनवरी 2008 को इसे संस्कृत ग्राम बनाए जाने को गजट नोटिफिकेशन जारी किया।
## बाहरी कड़ियाँ
* उत्तराखण्ड - भारत सरकार के आधिकारिक पोर्टल पर
* उत्तराखण्ड सरकार का आधिकारिक जालपृष्ठ 
* उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

किमोठा, पोखरी तहसील
किमोठा, पोखरी तहसील
ग़

right|thumb|ग़ की ध्वनि सुनिये

**ग़** देवनागरी लिपि का एक वर्ण है। उर्दू के कई शब्दों में इसका प्रयोग होता है, जैसे कि ग़ायब, ग़ज़ल, ग़नीमत और ग़रीब। अन्तर्राष्ट्रीय ध्वन्यात्मक वर्णमाला में इसके उच्चारण को ɣ के चिह्न से लिखा जाता है और उर्दू में इसे غ लिखा जाता है, जिस अक्षर का नाम ग़ैन है।

## घोष कण्ठ्य संघर्षी
ग़ को भाषाविज्ञान के नज़रिए से 'घोष कण्ठ्य संघर्षी' वर्ण कहा जाता है। अंग्रेजी में इसे 'वॉयस्ड वेलर फ़्रिकेटिव' (voiced velar fricative) कहते हैं।

## ग़लत उच्चारण
'ग़' की ध्वनी का उच्चारण कईं लोग ग़लती से 'ग' से मिलता-जुलता कर देते हैं। इस से कभी-कभी शब्दों का अर्थ बदल कर ग़लत अर्थ निकल आता है। उदहारण के लिए पंकज उधास के गाये एक गीत की शुरुआत है -
:*साग़र से सुराही टकराती, बादल को पसीना आ जाता*
:*तुम ज़ुल्फ़ अगर लहरा देतीं, सावन का महिना आ जाता*
'साग़र' का मतलब 'गिलास' होता है, विशेष रूप से वह गिलास जिसमें शराब पी जा रही हो। यहाँ एक शराब के गिलास की सुराही से टकराने की बात की जा रही है। लेकिन अगर 'साग़र' को 'सागर' बोला जाए तो यह एक अर्थहीन सी पंक्ति बन जाती है। जिसमे किसी समुद्र से एक सुराही के टकराने की बात की जा रही है।

## इन्हें भी देखिये
* देवनागरी
* अन्तर्राष्ट्रीय ध्वन्यात्मक वर्णमाला
* ग

श्रेणी:देवनागरी वर्णमाला
श्रेणी:हिन्दी विकि डीवीडी परियोजना
आइची प्रीफ़ेक्चर

**आइची प्रीफ़ेक्चर**, जापान का एक प्रीफ़ेक्चर है जो चूबू क्षेत्र के तोकाइ क्षेत्र में स्थित है। इसकी राजधानी नगोया है। यह चूक्यो महानगरीय क्षेत्र का मुख्यक्षेत्र है।

## इतिहास
मूल रूप से यह क्षेत्र तीन प्रान्तीय भागों में विभक्त था ओवारी, मिकावा और हो। नोउसामा काल के बाद, मिकावा और हो का एकीकरण कर दिया गया। १८७१ में, हान व्यवस्था के उन्मूलन के बाद, ओवारी को, चिटा प्रायद्वीप को छोड़कर, नगोया प्रीफ़ेक्चर में संस्थागत किया गया, जबकि मिकावा को चिटा प्रायद्वीप से मिलाकर, नूकाता प्रीफ़ेक्चर बनाया गया। अप्रैल १८७२ में, नगोया प्रीफ़ेक्चर को आइची प्रीफ़ेक्चर नामित किया गया और उसी वर्ष २७ नवम्बर को नुकाता प्रीफ़ेक्चर से संसक्त किया गया।

## जनसांख्यिकी
२००१ की स्थिति तक, आइची प्रीफ़ेक्चर की जनसंख्या में ५०.०३% पुरुष और ४९.९७% महिलाएं थीं। १,३९,५४० निवासी विदेशी थे जो जनसंख्या का लगभग २% है।

## बाहरी कड़ियाँ
* आधिकारिक जालपृष्ठ 

प्रीफ़ेक्चर, आइची
प्रीफ़ेक्चर, आइची
तोहोकू क्षेत्र

thumb|right|200px|जापान का तोहोकू क्षेत्र
**तोहोकू क्षेत्र** (जापानी: 東北地方 तोहोकू-चिहो) जापान का एक भौगोलिक क्षेत्र है। जापानी में तोहोकू का अर्थ है "उत्तरपूर्व" और तोहोकू क्षेत्र जापान के मुख्यद्वीप होन्शू के उत्तरपूर्वी भाग पर स्थित है। इस क्षेत्र को मिचिनोकू के नाम से भी जाना जाता है। २००८ में यहां की अनुमानित जनसंख्या ९७,०८,२५७ थी।

इस क्षेत्र के भीतर जापान के छः प्रीफ़ेक्चर हैं: अकिता, ओमोरी, फ़ूकूशिमा, इवाते, मियागी और यामागाता।

## बाहरी कड़ियाँ
* अकिता प्रीफ़ेक्चर आधिकारिक जालस्थल 
* ओमोरी प्रीफ़ेक्चर आधिकारिक जालस्थल
* फ़ूकूशिमा प्रीफ़ेक्चर आधिकारिक जालस्थल 
* मियागी प्रीफ़ेक्चर आधिकारिक जालस्थल 
* यामागाता प्रीफ़ेक्चर आधिकारिक जालस्थल 
* इवाते प्रीफ़ेक्चर विदेशियों के लिए जीवित मार्गदर्शक 

श्रेणी:तोहोकू क्षेत्र
श्रेणी:जापान के क्षेत्र
अंग्रेज-सिख युद्ध

सिखों ने अंग्रेजों के विरुद्ध दो प्रमुख युद्ध लड़े।

* प्रथम आंग्ल-सिख युद्ध
* द्वितीय आंग्ल-सिख युद्ध

युद्ध, अंग्रेज-सिख
श्रेणी:सिख साम्राज्य
दयाराम साहनी

राय बहादुर **दयाराम साहनी** (१६ दिसम्बर १८७९ – ७ मार्च १९३९) भारतीय पुरातत्त्ववेत्ता थे जिन्होंने वर्ष १९२१-२२ में हड़प्पा में खुदाई का नेतृत्व किया जो सिन्धु घाटी की सभ्यता का प्रमुख स्थान है। वर्ष १९३१ में साहनी प्रथम भारतीय बने जिन्हें भारतीय पुरातत्त्व सर्वेक्षण विभाग का महानिदेशक नियुक्त किया गया। वे सन् १९३५ तक इस पद पर रहे। लगभग एक वर्ष के बाद सन् 1922 में श्री राखालदास बनर्जी ने खुदाई के समय एक और स्थान का पता लगाया। 

उन्होंने जॉन मार्शल के सहायक के रूप में कार्य करना आरम्भ किया था।  इस नवीनतम स्थान के प्रकाश में आने के उपरान्त यह मान लिया गया कि संभवतः यह सभ्यता सिन्धु नदी के घाटी तक ही सीमित है, अतः इस सभ्यता का नाम 'सिन्धु घाटी की सभ्यता' या 'सैंधव सभ्यता' रखा गया। 

## आरम्भिक जीवन
दयाराम साहनी का जन्म १६ दिसम्बर १८७९ को पंजाब के शाहपुर जिले के भेड़ा नामक शहर में हुआ था। उन्होंने पंजाब विश्वविद्यालय से संस्कृत में स्नातक किया और उसमें स्वर्ण पदक प्राप्त किया। १९०३ में उन्होंने ओरिएन्टल कॉलेज से एम ए किया और इसमें भी उनको प्रथम स्थान प्राप्त हुआ। उनकी शानदार उपलब्धियों के कारण दयाराम साहनी को संस्कृत छात्रवृत्ति मिली जो भारतीय पुरातत्त्व सर्वेक्षण द्वारा प्रायोजित थी। शिक्षा समाप्त करने के बाद उनको भारतीय पुरातत्त्व सर्वेक्षण में ही सेवा करने का अवसर मिल गया।

## सन्दर्भ

* 

## बाहरी कड़ियाँ

श्रेणी:1879 में जन्मे लोग
श्रेणी:सिन्धु घाटी सभ्यता
श्रेणी:भारतीय इतिहासकार
श्रेणी:१९३९ में निधन
रत्नागिरि (ओडिशा)

:*[[महाराष्ट्र]] में स्थित जगह के लिये [[रत्नागिरि]] देखें*

**रत्नागिरि**, ओडिशा के जाजपुर जिले में स्थित एक प्राचीन बौद्ध-स्थल है। यह भुवनेश्वर ने लगभग सौ किमी दूर है। 

## बाहरी कड़ियाँ
* रत्नागिरि - जहाँ बौद्ध धर्म में तांत्रिक विचारों की शुरुआत हुई (हिन्दी चिट्ठा, मुसाफिर हूँ यारों)

श्रेणी:प्राचीन स्थान
श्रेणी:बौद्ध धर्म
श्रेणी:ओड़िशा
आओमोरी प्रीफ़ेक्चर

**आओमोरी प्रांत** () जापान के होन्शू द्वीप के उत्तरी भाग में स्थित तोहोकू क्षेत्र का एक प्रांत है। इसकी राजधानी आओमोरी है। इसकी सीमा पूर्व में प्रशांत महासागर, दक्षिण-पूर्व में इवाते प्रांत, दक्षिण-पश्चिम में अकिता प्रांत, पश्चिम में जापान सागर और उत्तर में होक्काइदो से लगती है। आओमोरी प्रांत देश का 8वाँ सबसे बड़ा प्रांत है, जिसका क्षेत्रफल 9,645.64 km है।

## सन्दर्भ

## बाहरी कड़ियाँ
* आधिकारिक जालस्थल 

श्रेणी:जापान के प्रीफ़ेक्चर
श्रेणी:ओमोरी प्रीफ़ेक्चर
फ़ूकूशिमा प्रीफ़ेक्चर

**फ़ूकूशिमा प्रीफ़ेक्चर** जापान के होन्शू द्वीप के उत्तर में स्थित तोहोकू क्षेत्र का एक प्रीफ़ेक्चर है। इसकी राजधानी फ़ूकूशिमा है।

मार्च २०११ के भूकम्प और सुनामी, जो पड़ोस के मियागी प्रीफ़ेक्चर में केन्द्रित था, के कारण इस प्रीफ़ेक्चर
में स्थित नाभिकीय संयन्त्रों को बहुत क्षति हुई जिसके कारण इस संयन्त्र से नाभिकीय विकिरण के फैलने का खतरा पैदा हो गया। इस कारण नाभिकीय संयन्त्र के २० किमी के दायरे से हज़ारों लोगों को हटा लिया गया।

## इन्हें भी देखें
* २०११ सेन्दाई भूकम्प और सुनामी

## बाहरी कड़ियाँ
* आधिकारिक जालस्थल 

श्रेणी:जापान के प्रीफ़ेक्चर
श्रेणी:फ़ूकूशिमा प्रीफ़ेक्चर
जीएमआर समूह

300px|right|thumb|जीएमआर समूह का प्रतीक चिह्न

**जीएमआर समूह** (GMR Group) भारत में अधोसंरचना विकास की प्रमुख कम्पनी है। इसका मुख्यालय बंगलुरू में है। इसकी संस्थापना सन् १९७८ में हुई थी। यह समूह हवाई अड्डों का निर्माण, ऊर्जा, सड़क, कृषि एवं उड्ड्यन क्षेत्र में सक्रिय है। यह समूह कॉर्पोरेट सामाजिक उत्तरदायित्व के तहत सामुदायिक विकास में योगदान देता है और अपने सामाजिक उत्तरदायित्व को निभाने में भी अग्रणी है। अप्रैल 2021 में, जीएमआर समूह ने जीएमआर हैदराबाद एयरपोर्ट सिटी के शुभारंभ की घोषणा की, जो राजीव गांधी अंतर्राष्ट्रीय हवाई अड्डे के आसपास  में फैले भारत में सबसे बड़ा एरोट्रोपोलिस होने का प्रस्ताव है, और बिल किया जा रहा है "कार्यालय अंतरिक्ष, खुदरा, अवकाश, मनोरंजन, आतिथ्य, शिक्षा, स्वास्थ्य देखभाल, एयरोस्पेस और रसद को कवर करने वाला एकीकृत पारिस्थितिकी तंत्र" के रूप में।  सितंबर 2021 में, जीएमआर ग्रुप ने कहा कि वह हवाई अड्डे पर मेट्रो कनेक्टिविटी के लिए  519.52 करोड़  का निवेश करेगी। 9 दिसंबर 2022 को, GMR ग्रुप ने माइंडस्पेस जंक्शन पर हैदराबाद एयरपोर्ट एक्सप्रेस मेट्रो के शिलान्यास समारोह के दौरान  या परियोजना की लागत का 10 प्रतिशत का योगदान दिया।

## सन्दर्भ

## बाहरी कड़ियाँ
* Official Company Website
* जी मल्लिकार्जुन राव ने दिया 1546 करोड़ का दान

श्रेणी:बंगलुरू
श्रेणी:भारतीय कंपनियाँ
अज्ज आखाँ वारिस शाह नूँ

**अज्ज आखाँ वारिस शाह नूँ** (पंजाबी: ਅੱਜ ਆਖਾਂ ਵਾਰਸ ਸ਼ਾਹ ਨੂੰ) पंजाबी लेखक और कवयित्री अमृता प्रीतम (१९१९-२००५) द्वारा रचित एक प्रसिद्ध कविता है जिसमें १९४७ के भारत विभाजन के समय हुए पंजाब के भयंकर हत्याकांडों का अत्यंत दुखद वर्णन है। यह कविता ऐतिहासिक मध्यकालीन पंजाबी कवि वारिस शाह (१७२२-१७९८) को संबोधित करते हुए हैं जिन्होंने मशहूर पंजाबी प्रेमकथा हीर-राँझा का सब से विख्यात प्रारूप लिखा था। वारिस शाह से कविता आग्रह करती है के वे अपनी क़ब्र से उठे, पंजाब के गहरे दुःख-दर्द को कभी न भूलने वाले छंदों में अंकित कर दें और पृष्ठ बदल कर इतिहास का एक नया दौर शुरू करें क्योंकि वर्तमान का दर्द सहनशक्ति से बाहर है।

यह कविता भारतीय पंजाब और पाकिस्तानी पंजाब दोनों में ही सराही गयी। १९५९ में बनी पाकिस्तानी पंजाबी फ़िल्म *करतार सिंह* में इनायत हुसैन भट्टी ने इसे गीत के रूप में प्रस्तुत किया।

## कविता का अंश
ये कविता की आरंभिक पंक्तियाँ हैं -

## सन्दर्भ

श्रेणी:अमृता प्रीतम
श्रेणी:पंजाबी कविता
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
अकिता प्रीफ़ेक्चर

**अकिता प्रीफ़ेक्चर** जापान के होन्शू द्वीप के उत्तर में स्थित तोहोकू क्षेत्र का एक प्रीफ़ेक्चर है। इसकी राजधानी अकिता है।

## इतिहास
अकिता, जापान के व्यापार, राजनीति और बसासित केन्द्रों से पूर्व की ओर स्थित ओउ और देवा पर्वतों की श्रृंखलाओं द्वारा कई सौ किलोमीटर पृथक्कृत था। अकिता जापानी समाज से वर्ष ६०० ईस्वी तक पृथक रहा था। अकिता शिकार करने वाले घुमन्तू जनजातियों का क्षेत्र था।

## भूगोल
अकिता, जापान के होन्शू दीप के उत्तरी भाग में स्थित है। इस प्रीफ़ेक्चर के पश्चिम में जापान सागर है और यह देश के अन्य चार प्रीफ़ेक्चर इसके पड़ोसी हैं: ओमोरी उत्तर में, इवाते पूर्व में, मियागी दक्षिणपूर्व में और यामागाता दक्षिण में।

अकिता प्रीफ़ेक्चर आकार में आयताकार है, जो उत्तर से दक्षिण में १८१ किमी और पूर्व से पश्चिम में १११ किमी फैला हुआ है। ओउ पर्वत इस प्रीफ़ेक्चर की पूर्वी सीमा बनाते हैं और देवा पर्वत प्रीफ़ेक्चर के मध्य भाग के समानान्तर स्थित हैं। शेष उत्तरी जापान के जैसे ही यहां भी सर्दिया बहुत ठण्डी होती हैं, विशेषकर भीतरी भागों में।

## अर्थव्यवस्था
शेष तोहोकू क्षेत्र के समान ही, अकिता की अर्थव्यवस्था पर पारम्परिक उद्योगों का प्रभुत्व है, जैसे कृषि, मध्हली-पकड़ना और वानिकी। इसके कारण बहुत से युवा लोग पलायन कर टोक्यो और अन्य बड़े नगरों को चले गए हैं। अकिता प्रीफ़ेक्चर में जनसंख्या गिरावट जापान में सबसे विकट है; यह उन चार प्रीफ़ेक्चरों में से एक हैं जहां १९४५ से ही जनसंख्या में गिरावट जारी है। इस प्रीफ़ेक्चर में कुल जनसंख्या में बच्चों का प्रतिशत भी सबसे कम ११.२% है। २०१० की स्थित तक, यहां की कुल जनसंख्या १० लाख से कुछ ऊपर है।

## मीडिया
### टेलीविज़न
* अकिता ब्रॉड्कास्टिंग सिस्ट्म
* अकिता टेलीविज़न
* अकिता असाही ब्रॉड्कास्टिंग

## बाहरी कड़ियाँ
* आधिकारिक जालस्थल 

श्रेणी:जापान के प्रीफ़ेक्चर
श्रेणी:अकिता प्रीफ़ेक्चर
रसम पगड़ी

**रसम पगड़ी** या **रसम दस्तार** (पंजाबी: ਰਸਮ ਪਗੜੀ, उर्दू: ) उत्तर भारत और पाकिस्तान के कुछ क्षेत्रों की एक सामाजिक रीति है जिसका पालन हिन्दू, सिख और मुस्लिम सभी धार्मिक समुदाय करते हैं। इस रिवाज में किसी परिवार के सब से अधिक उम्र वाले पुरुष की मृत्यु होने पर अगले सब से अधिक आयु वाले जीवित पुरुष के सर पर रस्मी तरीक़े से पगड़ी (जिसे दस्तार भी कहते हैं) बाँधी जाती है। क्योंकि पगड़ी इस क्षेत्र के समाज में इज़्ज़त का प्रतीक है इसलिए इस रस्म से दर्शाया जाता है के परिवार के मान-सम्मान और कल्याण की ज़िम्मेदारी अब इस पुरुष के कन्धों पर है। रसम पगड़ी का संस्कार या तो अंतिम संस्कार के चौथे दिन या फिर तेहरवीं को आयोजित किया जाता है।

## सन्दर्भ

श्रेणी:उत्तर भारतीय रीतियाँ
श्रेणी:हिन्दी विकि डीवीडी परियोजना
अनवर मसूद

thumb|right|250px|अनवर मसूद
**अनवर मसूद** (उर्दू: , पंजाबी भाषा: ) एक विख्यात पाकिस्तानी कवि हैं जो अधिकतर हास्य कविता (मज़ाहिया शायरी) लिखतें हैं, हालांकि उनकी और भी विषयों पर रचनायें हैं। वे पंजाबी, उर्दू और फ़ारसी भाषाओं में लिखते हैं।

## जीवनी
अनवर मसूद का जन्म ८ नवम्बर १९३५ को पंजाब प्रांत के गुजरात शहर में हुआ (जो कि अब पाकिस्तान में है)। उनके जन्म के बाद, १९४१ में, उनका परिवार लाहौर में जा बसा और उन्होंने वहाँ अपनी प्राथमिक पढ़ाई पूरी की। १९४७ में वे फिर गुजरात वापस आ गए और वहां के पब्लिक स्कूल में शेष विद्यालय की कक्षाएं पूर्ण कीं। उसके उपरान्त उन्होंने गुजरात में ही स्थित ज़मीन्दारा काॅलेज से बी॰ए॰ उत्तीर्ण की और पास ही के शहर कुंजा में स्थित सरकारी इस्लामिया हाइ स्कूल में पढ़ाना आरम्भ कर दिया। कुछ समय बाद उन्होंने १९६१ में लाहौर के ओरिएंटल कालेज से फ़ारसी भाषा का एम॰ए॰ स्वर्ण-पदक के साथ पूरा किया। १९६२ से १९६६ तक वे पाकिस्तान के विभिन्न कालेजों में पढ़ाते रहे हैं। वे अपनी पंजाबी की व्यंग्य कविताओं के लिए जाने जाते हैं जो की भारत-पाक सीमा के दोनों तरफ़ के पंजाब में अत्यंत लोकप्रिय हुईं हैं।

## प्रसिद्ध रचनाएँ
* अज्ज की पकाइए? (पंजाबी रचना, अर्थ: आज क्या पकाएं?)
* लस्सी ते चा (पंजाबी रचना, अर्थ: लस्सी और चाय)
* ग़ुंचा फिर लगा खिलने (उर्दू रचना, अर्थ: कली फिर लगी खिलने)
* बनियान (पंजाबी रचना, अर्थ: बनियान)
* अम्ब्री (पंजाबी रचना, अर्थ: माँ)
* एक दरीचा, एक चिराग़ (उर्दू रचना, अर्थ: एक दरीचा, एक चिराग़)

## इन्हें भी देखें
* लस्सी ते चा

श्रेणी:हास्य कवि
श्रेणी:पंजाबी संस्कृति
श्रेणी:पंजाबी कवि
श्रेणी:पंजाबी भाषा के कवि
श्रेणी:हिन्दी विकि डीवीडी परियोजना
श्रेणी:पाकिस्तान के लोग
लस्सी ते चा

**लस्सी ते चा** (अर्थ: लस्सी और चाय) अनवर मसूद द्वारा रचित पंजाबी भाषा की एक प्रसिद्ध व्यंग्य कविता है जो भारतीय और पाकिस्तानी पंजाब दोनों में लोकप्रिय है। इस कविता में उत्तर भारत और पाकिस्तान के दोनों लोकप्रिय पेय, लस्सी और चाय का एक काल्पनिक विवाद व्यंग्यपूर्ण अंदाज़ में दर्शाया है।

## कविता के कुछ अंश
कविता के आरम्भ में लस्सी अपनी स्वयं बढ़ाई करती है और चाय को बुरा-भला कहती है -

यहां लस्सी कह रही है के जब कोई उसे एक बड़े बर्तन में मधानी के साथ मंथन करता है तो वह उस पर वारी जाती है - यानी उसके छींटे ख़ुशी से उड़-उड़ कर मंथने वाले पर पड़ते हैं। चाय ग़ुस्से से उत्तर देती है और अपनी तुलना लैला से करती है, जो रंग की काली थी पर बेहद सुन्दर मानी जाती थी और जिसका मजनू दीवाना था। वह लस्सी को ताना भी मारती है कि लस्सी तो किसी भी बर्तन में पड़ी रहती है जबकि चाय हमेशा सुन्दर बर्तनों में अदब के साथ मेज़ पर रखी जाती है -

इन दोनों की तू-तू मैं-मैं काफी देर तक चलती रहती है और फिर लस्सी कहती है की क्यों न दूध को बुलाकर उस से फ़ैसला करवाया जाए -

परन्तु जब दूध आता है तो वो असमंजस में पड़ जाता है, क्योंकि दोनों लस्सी और चाय में दूध डलता है और वो दोनों को ही अपनी बेटियाँ मानता है। दूध अपने आप को कोसता है, कि अगर वो स्वयं अच्छा माता/पिता होता तो उसके बच्चे आपस में न लड़ रहे होते और फ़ैसला करने से इनकार कर देता है -

बहस फिर जारी हो जाती है। अंत में लस्सी चाय को दो टूक शब्दों में कह देती है के यह देश (भारत/पाकिस्तान) लस्सी का है और वो यहाँ की रानी है जबकि चाय परदेसी है और ठीक जिस तरह परदेसी अंग्रेज़ों को खदेड़ के निकाल दिया गया था, उसी तरह एक दिन चाय को भी खदेड़ दिया जाएगा -

## इन्हें भी देखें
* अनवर मसूद

## बाहरी कड़ियाँ
* यू ट्यूब पर अनवर मसूद द्वारा स्वयं पढ़ी गयी 'लस्सी ते चा'

श्रेणी:पंजाबी कविता
श्रेणी:हिन्दी विकि डीवीडी परियोजना
अन्तरजालीय भाषाविज्ञान

**अन्तरजालीय भाषाविज्ञान** (Internet linguistics) भाषाविज्ञान की एक नवीनतम शाखा है। डेविड क्रिस्टल इसके प्रतिपादक हैं। इसके अन्तर्गत अन्तर्जाल एवं नये माध्यमों के कारण भाषाओं में आये नये परिवर्तनों का अध्ययन किया जाता है।

भाषाविज्ञान, अन्तरजालीय
भाषाविज्ञान, अन्तरजालीय
केन्द्रीय व्यवसायिक क्षेत्र

**केन्द्रीय व्यापार क्षेत्र** किसी नगर का प्रमुख व्यवसायिक क्षेत्र होता है और बहुत बार यह भौगोलिक रूप से भी नगर के मध्य भाग में होता है। इस परिभाषी-शब्द का उपयोग मुख्यतः अंग्रेज़ी भाषी देशों में किया जाता है, जहां यह इस बात को बतलाने के लिए प्रयुक्त होता है कि किसी नगर का सबसे प्रमुख व्यवसायिक क्षेत्र कहां पर है या कौनसा है। अंग्रेज़ी में इसे *सैण्ट्रल बिज़्निस डिस्ट्रिक्ट* (सीबीडी) कहते है। हिन्दी में आमतौर पर नगर-केन्द्र या व्यवसायिक केन्द्र कह दिया जाता है। 

## परिभाषा
सीबीडी किसी नगर का मध्य क्षेत्र होता है जहां व्यापारिक और व्यवसायिक प्रतिष्ठानों की सघनता होती है। नगर केन्द्र पद का उपयोग भी सीबीडी के समान ही होता है और दोनों यह इंगित करते हैं कि नगर के किस भाग में व्यवसायिक प्रतिष्ठानों की सघनता अन्य भागों से अधिक है। सीबीडी या नगर-केन्द्र में ऊँची इमारतों की सघनता भी प्रायः अन्य क्षेत्रों से अधिक होती है।

## विशेषताएं
नगर-केन्द्र या सीबीडी कहलाने के लिए निम्नलिखित विशेषताएं होनी चाहिए:
* बड़े सार्वजनिक भवन जैसे पुस्तकालय, थियेटर, रेलवे स्टेशन, टाउनहॉल इत्यादि।
* बड़ी-बड़ी दुकानें।
* कम आवासीय क्षेत्र लेकिन होटलों, अतिथिगृहों इत्यादि की बहुलता।
* उद्योग-कारखानें बहुत कम या बिल्कुल नहीं।
* वितीय, व्यवसायिक और व्यापारिक प्रतिष्ठानों की बहुलता।
* नगर के अन्य क्षेत्रों से अधिक ऊँचे और बड़े बहुतलीय भवन।
* (बहुधा) नगर का भौगोलिक मध्य भाग।
* सार्वजनिक परिवहन की अच्छी सुविधा जो इसे अन्य नगर क्षेत्रों से जोड़े।
* सघन यातायात।

## नगर-केन्द्र

### अफ़्रीका
*  लागोस द्वीप (लागोस, नाइजीरिया)
*  डाउनटाउन काहिरा (काहिरा, मिस्र)
*  सेंचुरी सिटी (केप टाउन, दक्षिण अफ़्रीका)

### उत्तर अमेरिका
*  डाउनटाउन टोरण्टो, मिड्टाउन टोरण्टो, नॉर्थ यॉर्क सेण्टर (टोरण्टो, कनाडा)
*  पासियो दे ला रिफ़ॉरमा, साण्टा फ़ी (मेक्सिको नगर, मेक्सिको)
*  मिड्टाउन मैन्हैटन, लोअर मैन्हैटन, डाउनटाउन ब्रुक्लिन (न्यूयॉर्क नगर, संयुक्त राज्य अमेरिका)

### एशिया
*  बुण्ड, लुजियाज़ुई, हांग्पू जिला (शंघाई, चीनी जनवादी गणराज्य)
*  मारूनोउची, निहोनबाशी, नीशी-शिन्जूकू (टोक्यो, जापान)
*  जूंग-गू, गांग्नम-गू, यिओउइदो (सियोल, दक्षिण कोरिया)

### ओशिआनिया
*  एडिलेड सीबीडी (एडिलेड, ऑस्ट्रेलिया)
*  सिडनी सीबीडी (सिडनी, ऑस्ट्रेलिया)
*  ऑक्लैण्ड सीबीडी (ऑक्लैण्ड, न्यूज़ीलैण्ड)

### दक्षिण अमेरिका
*  प्यूर्टो मैडेरो, ब्यूनस आयर्स सीबीडी (ब्यूनस आयर्स, अर्जेण्टीना)
*  सैण्टियागो सैण्ट्रो, प्रॉविदेन्सिया एवेन्यू (सेण्टियागो, चिली)
*  सेन्त्रो फ़िनान्सियेरो दो रियो (रियो डि जेनेरो, ब्राज़ील)

### यूरोप
*  इनेनश्टात (फ़्रैंकफ़र्ट, जर्मनी)
*  ला दिफ़ोन्स (पेरिस, फ़्रान्स)
*  सिटी ऑफ़ लन्दन और कैनेरी व्हार्फ़ (लन्दन, यूनाइटेड किंगडम)

## बाहरी कड़ियाँ
* CBD geography.about.com 

क्षेत्र, केन्द्रीय व्यवसायिक
क्षेत्र, केन्द्रीय व्यवसायिक
केश लोंच

**केश लोंच** जैन मुनि द्वारा की जाने वाली एक क्रिया है। इसमें मुनि अपने हाथों से सिर ओर दाड़ी के बालों को खींच कर अलग कर देते हैं। ये क्रिया जैन साधुओं के साथ साथ आर्यिका, क्षुल्लक ओर एलक भी करते हैं।

श्रेणी:जैन धर्म
केन्द्रीय व्यवसायिक क्षेत्रों की सूची

**केन्द्रीय व्यवसायिक क्षेत्रों की सूची** में विभिन्न देशों के विभिन्न नगरों के केन्द्रीय व्यवसायिक क्षेत्र दिए गए हैं।

## चित्र दीर्घा


चित्र:Hillbrow Tower2.jpg|सीबीडी, जोहानिसबर्ग
चित्र:Hong Kong Night Skyline.jpg|विक्टोरिया बन्दरगाह, हांगकांग
चित्र:Singapore Skyline.jpg|डाउनटाउन, सिंगापुर
चित्र:Skyscrapers of Shinjuku 2009 January.jpg|नीशी-शिन्जूकू, टोक्यो
चित्र:दिल्ली का कनाट प्लेस.jpg|कनाट प्लेस, दिल्ली
चित्र:मुम्बई का नरीमन पॉइण्ट.jpg|नरीमन पॉइण्ट, मुम्बई
चित्र:Makati skyline j 0 n.jpg|मकाती, फ़िलिपीन्स
चित्र:Skyline Frankfurt am Main.jpg|इनेनश्टात, फ़्रैंकफ़र्ट
चित्र:City of London skyline from London City Hall - Oct 2008.jpg|द सिटी, लन्दन
चित्र:Moscow City - 2009-08.jpg|मॉस्को-सिटी मॉस्को
चित्र:AZCA (Madrid) 03.jpg|ए.ज़ी.सी.ए., मैड्रिड
चित्र:ChicagovanafSearsTower.jpg|डाउनटाउन, शिकागो
चित्र:LA Skyline Mountains2.jpg|डाउनटाउन, लास एंजेल्स
चित्र:Midtown Manhattan as City of Blinding Lights.JPG|मिड्टाउन मैन्हैटन, न्यूयॉर्क नगर
चित्र:Toronto Downtown Core at Night.jpg|वित्तीय जिला, टोरण्टो
चित्र:Sydney from domain.jpg|सीबीडी, सिडनी
चित्र:Auckland_waterfront_at_night.jpg|सीबीडी, ऑक्लैण्ड
चित्र:MarginalPinheiros.jpg|ब्रॉक्लीन, साउ पाउलो



सूची, केन्द्रीय व्यवसायिक क्षेत्रों की
सजातीय शब्द

**सजातीय शब्द**, जिन्हें अंग्रेजी में काग्नेट (cognate) शब्द कहा जाता है , भिन्न भाषाओं के वे शब्द होते हैं जो अलग भाषाओं से होने के बावजूद एक ही प्राचीन जड़ रखते हैं। इस कारण से इन शब्दों को जिनका रूप और अर्थ अक्सर मिलता-जुलता होता है सजातीय शब्द कहते हैं, हालाँकि ये आवश्यक नहीं है कि उनका अर्थ बिल्कुल सामान हो। उदहारण के रूप में मातृ (संस्कृत), मादर (फ़ारसी), मातर (लातिन) और मदर (अंग्रेजी) का रूप सामान सा है और सब का अर्थ माँ है क्योंकि यह सारी भाषाएँ एक ही आदिम-हिन्द-यूरोपीय (Proto-Indo-European) भाषा से उपजी संतानें हैं।

## अन्य उदाहरण
* सूखा (हिन्दी)
* शुष्क (संस्कृत)
* ख़ुश्क़ (फ़ारसी)

* मधु (हिन्दी, संस्कृत)
* मद (फ़ारसी, مد) और मय (फ़ारसी, مے)
* मीड (अंग्रेजी, mead)

* पति (हिन्दी, संस्कृत; अर्थ - मालिक)
* पैती (अवस्ती फ़ारसी)
* पोतिस (यूनानी, πότης, अर्थ - मालिक)
* पोतिस (लातिनी, potis, अर्थ -शक्ति)
* पोटेंट (अंग्रेजी, potent, अर्थ - शक्तिशाली) और पोटेंशियल (अंग्रेजी, potential, अर्थ - अन्तर्निहित शक्ति)

अन्तिम उदाहरण में देखा जा सकता है के कैसे इस शब्द का अर्थ संस्कृत, अवस्ती और यूनानी में तो "मालिक" का ही रहा लेकिन लातिनी और अंग्रेजी में ज़रा सा बदलकर "शक्तिशाली" बन गया।

## इन्हें भी देखें
* मधु (शब्द)
* भाषाविज्ञान

## सन्दर्भ

श्रेणी:भाषा-विज्ञान
श्रेणी:हिन्दी विकि डीवीडी परियोजना
श्रेणी:ऐतिहासिक भाषाविज्ञान
आदिम-हिन्द-यूरोपीय भाषा

**आदिम-हिन्द-यूरोपीय भाषा** (आ॰हि॰यू॰), जिसे प्रोटो-इंडो-यूरोपियन भाषा () भी कहा जाता है, भाषावैज्ञानिकों द्वारा पूरे हिन्द-यूरोपीय भाषा-परिवार की सभी भाषाओं की एकमात्र प्राचीन जननी भाषा मानी जाती है। माना जाता है के इसे प्राचीन काल में आदिम-हिन्द-यूरोपीय लोग बोला करते थे, लेकिन यह भाषा हज़ारों वर्ष पूर्व ही पूरी तरह से लुप्त हो चुकी थी। बहुत सी हिन्द-यूरोपीय भाषाओं के सजातीय शब्दों की एक-दुसरे से तुलना के बाद भाषावैज्ञानिकों ने इस लुप्त भाषा का पुनर्निर्माण किया है जिस से इस के शब्दों का अनुमान लगाया जा सकता है।

भाषावैज्ञानिक अनुमान लगाते हैं के आदिम-हिन्द-यूरोपीय भाषा लगभग ३७०० ई॰पू॰ तक बोली जाती रही और फिर उसका विभिन्न भाषाओं में खंडन होने लगा। इस तिथि के बारे में विद्वानों में हज़ार वर्ष इधर-उधर तक का आपसी मतभेद है। इस बात पर भी कई अवधारणाएँ हैं के इस भाषा को बोलने वाले कहाँ रहते थे, लेकिन बहुत से पश्चिमी विद्वान् कुरगन अवधारणा में विश्वास रखते हैं। कुरगन अवधारणा के अनुसार इस भाषा को बोलने वाले आदिम-हिन्द-यूरोपीय लोग पूर्वी यूरोप और पश्चिमी एशिया के कुछ हिस्सों में फैले हुए पोंटिक-कैस्पियाई स्तेपी के क्षेत्र में रहते थे। आधुनिक युग में विलियम जोन्स पहले विद्वान् थे जिन्होंने प्राचीन संस्कृत, प्राचीन यूनानी, प्राचीन फारसी और लातिन भाषाओं में समानताएँ देखकर यह दावा किया था के ये सारी एक ही आदिम-हिन्द-यूरोपीय भाषा से उपजी भाषाएँ हैं। बीसवी शताब्दी की शुरुआत तक भाषावैज्ञानिकों के परिश्रम से आदिम-हिन्द-यूरोपीय (आ॰हि॰यू॰) भाषा का चित्रण काफ़ी हद तक किया जा चुका था, जिसमें छोटे-मोटे सुधार लगातार होते रहे हैं।

thumb|हिन्द-यूरोपीय भाषाओँ का वर्गीकरण ''(अंग्रेजी में, देखने के लिए क्लिक करें)''
## इन्हें भी देखिये
* हिन्द-यूरोपीय भाषा-परिवार
* सजातीय शब्द
* कुरगन अवधारणा
* आदिम-हिन्द-यूरोपीय लोग

## सन्दर्भ

श्रेणी:हिन्द-यूरोपीय भाषाएँ
श्रेणी:प्राचीन भाषाएँ
श्रेणी:भाषा-परिवार
श्रेणी:हिन्दी विकि डीवीडी परियोजना
श्रेणी:कांस्य युग
भाखड़ा बांध

भारतीय योजनाकारों और अभियन्‍ताओं द्वारा दो मुख्‍य महत्‍वपूर्ण निर्णय लिए गए। पहला निर्णय, भाखडा बांध की अपेक्षा पहले भाखडा नहर प्रणाली निर्मित करने का था तथा दूसरा निर्णय विदेशी विशेषज्ञों की सहायता से विभागीय रूप में बांध का निर्माण करना था। यद्यपि यू.एस.बी आर भाखडा बांध का डिजाइन सलाहकार था फिर भी इसका क्रियावयन सिंचाई विभाग के भारतीय अभियन्‍ताओं के हाथ में आया। अप्रैल, 1952 के पश्‍चात जब मि. एम. हारवे स्‍लोकम अमेरिका से निर्माण तकनीशियनों तथा अभियन्‍ताओं की अपनी टीम के साथ आए तो इसका पूर्ण रूप से सक्रिय निर्माण कार्य प्राम्‍भ हुआ।

## बाहरी कड़ियाँ
* भाखडा-नंगल बांध परियोजना का विका
* सात्‍मक इतिहास
* भाखड़ा ब्यास प्रबन्ध बोर्ड का जाल.घर

श्रेणी:भारत के जलविद्युतगृह
श्रेणी:हिमाचल प्रदेश में बाँध
श्रेणी:सतलुज नदी पर बाँध
विश्व स्वास्थ्य दिवस

thumb|150px|विश्व स्वास्थ्य संगठन का ध्वज 
**विश्व स्वास्थ्य संगठन** (डब्‍ल्‍यूएचओ) विश्व के देशों के स्वास्थ्य संबंधी समस्याओं पर आपसी सहयोग एवं मानक विकसित करने की संस्था है। विश्व स्वास्थ्य संगठन के १९३ सदस्य देश तथा दो संबद्ध सदस्य हैं। यह संयुक्त राष्ट्र संघ की एक अनुषांगिक इकाई है। डा0 श्री प्रकाश बरनवाल का कहना है कि   इस संस्था की स्थापना ७ अप्रैल १९४८ को की गयी थी। इसी लिए प्रत्येक साल ७ अप्रैल को विश्व स्वास्थ्य दिवस के रूप में मनाया जाता हैं।

भारत भी विश्व स्वास्थ्‍य संगठन का एक सदस्य देश है और इसका भारतीय मुख्यालय भारत की राजधानी दिल्ली में स्थित है।

## सन्दर्भ
https://archive.today/20120805201205/www.who.int/mediacentre/events/2006/dgelection/en/index.html

## बाह्य कड़ि‍यां
विश्व स्‍वास्‍थ्‍य संगठन
श्रेणी:संयुक्त राष्ट्र के दिन
श्रेणी:स्वास्थ्य जागरूकता दिवस
सुर्र

thumb|right|300px|एक संगठन बराबर बाँटे गये एक हिस्से में एकत्रित होता है एवं दूसरा संगठन चौराहें के आकार की लाईनों पर खड़ा होकर रक्षा पंक्ति का काम करता है।
**सुर्र** उत्तर भारत के अयोध्या से सटे इलाकों में खेले जाने वाला खेल है। इसको समान्यता पुरुष वर्ग के लोग खेलते है, जिसमें न्यूनतम ४ लोग प्रत्येक संगठन में होने चाहिये। इस खेल में २ संगठन होते हैं खेल के मैदान का आकार आयाताकार अथवा वर्गाकार रखा जाता है, यह मैदान चार बराबर भागों में विभाजित होता है। एक संगठन जो कि बराबर बाँटे गये एक हिस्से में एकत्रित होता है एवं दूसरा संगठन चौराहें के आकार की लाईनों पर खड़ा होकर रक्षा पंक्ति का काम करता है।

## खेल का संचालन एवं नियम
# इस खेल में २ टीमें (समूह) भाग लेते है प्रत्येक समूह में न्यूनतम सदस्यों की संख्या चार होती है एवं चार से अधिक सदस्य भी भाग ले सकते है परन्तु खिलाड़ियों की संख्या दोनों पक्षों में बराबर एवं सम संख्या में होनी चाहिये।
# इस खेल में चित्रानुसार चोक की सहायता से एक क्षेत्र बनाया जाता है जिसमें चार बाक्स I, II, III, IV होते है इन बक्सों के मध्य दो रक्षा पंक्तियाँ होती है जिन्हें चित्र में दर्शाया गया है।
# खेल की शुरुवात में समूह A के खिलाड़ी किसी भी एक बक्से में एकत्रित हो जाते है तथा समूह B के खिलाडी़ २ रक्षा पंक्तियों में कहीं भी खड़े हो सकते है।
# समूह A के खिलाड़ियों का उद्देश्य शेष तीन बक्सों में जाना होता है समूह B के खिलाड़ी इन्हें रोकने की कोशिश करते है जिसमें की अगर एक बक्से से दूसरे बक्से में जाते समय यदि समूह A के किसी भी खिलाड़ी को अगर समूह B के किसी खिलाड़ी ने छू दिया तो वह खिलाड़ी खेल से बाहर हो जाता है। इस प्रकार समूह A के सदस्यों को एक एक करके सभी बक्सों में एक साथ पहूँचना होता है। 
# इस प्रकार एक भाग में एकत्रित संगठन का उद्देश्य समूह में या अलग अलग बचे तीन भागों में बारी बारी एकत्र होना होता है
# वहीं दूसरी तरफ रक्षा पंक्ति पर खड़े संगठन का काम अन्दर के लोगों को बाहर न जाने देना है उसके लिये वो लोगों को छुते है जो कि दूसरे भाग में जाने की चेष्टा करते है।
# अगर पंक्ति लाँघते हुए रक्षा पंक्ति ने संगठन के किसी सदस्य को छु दिया तो वह खेल से बाहर हो जाता है
# जब सभी खिलाड़ी एक भाग (बक्से) में पुन: एकत्र हो जाते है तो वो एक साथ बोलते है "बोल दें गोइवाँ सुर्र"
# इस प्रकार यदि वो सभी बक्सों में अपनी एक साथ या बचे लॉग् उपस्थिति दर्ज् करवाँ देते है तो वे जीत जाते है।

## सन्दर्भ


श्रेणी:मौखिक प्रशस्ति पत्र परियोजना
श्रेणी:भारत में खेल
मजून

**मजून** यूनानी चिकित्सा में प्रयुक्त एक दवा है जो मिथुन वर्धन के उपयोग में लाई जाती है। उत्तरी पाकिस्तान में इसका प्रयोग अब भी किया जाता है। कहा जाता है कि सिकन्दर और बाबर ने भारत प्रवेश करते वक़्त इसका पान किया था।
इसको बनाने के लिए हिरण की नाभि (कस्तूरी?), सूअर (water hog) के अंडकोष, किशोर ऊँट की आँत, बगरे (sparrow) का मस्तिष्क, नीला पत्थर (लेपिस लज़ुली), चाँदी की पतली पत्ती, रेतीला गिरगिट (sandfish), अनार का तेल, शहद और ग्राउंड सीड पर्ल को गांजे के साथ प्रयोग किया जाता है।

## सन्दर्भ


श्रेणी:औषधि